

***VŠEOBECNE ZÁVÄZNÉ NARIADENIE***

***OBCE TOPOREC č.6/2014,***

***o určení výšky príspevku na činnosť školy a stravovanie v školskej jedálni pri MŠ***

Obecné zastupiteľstvo v Toporci vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2 zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 28 ods. 5, § 140 ods. 9 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov sa uznieslo na tomto všeobecne záväznom nariadení:

**§ 1**

**Predmet úpravy**

1. Toto všeobecne záväzné nariadenie (ďalej len „nariadenie“) určuje výšku príspevku, ktorý je povinný uhrádzať rodič alebo iná fyzická osoba ako rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“) na jedno dieťa alebo jedného žiaka

1. za pobyt dieťaťa v materskej škole,
2. na čiastočnú úhradu nákladov v školskej jedálni.

2. Účelom tohto všeobecne záväzného nariadenia je určenie výšky príspevku za školné , ktorý uhrádza zákonný zástupca dieťaťa za stavovanie, ktorý uhrádzajú stravníci školskej jedálne pri MŠ zriadenej Obcou Toporec.

**§ 2**

**Výška príspevku**

**za pobyt dieťaťa v materskej škole**

( 1 ) Za pobyt dieťaťa v materskej škole zriadenej obcou zákonný zástupca prispieva na čiastočnú úhradu výdavkov materskej školy na jedno dieťa sumou **3,50 €** za kalendárny mesiac.

( 2 ) Príspevok za pobyt dieťaťa v materskej škole zákonný zástupca uhrádza v hotovosti priamo do pokladne školy.

(3) Príspevok sa neuhrádza za dieťa, ktoré má jeden rok pred plnením povinnej školskej dochádzky a za dieťa, ktorého rodičia sú v hmotnej núdzi. Zákonný zástupca dieťaťa predloží riaditeľke MŠ doklad o tom, že je poberateľom dávky v hmotnej núdzi.

**§3**

**Určenie okruhu stravníkov**

1. V školskej jedálni sa môžu stravovať deti, žiaci a zamestnanci základnej školy a školského zariadenia
2. Podľa kapacitných možností so súhlasom zriaďovateľa a príslušného regionálneho verejného zdravotníctva sa môžu v školskej jedálni pri MŠ stravovať aj dôchodcovia – bývalí zamestnanci.

**§ 4**

**Výška príspevku**

**na čiastočnú úhradu nákladov v školskej jedálni**

( 1 ) Príspevok na čiastočnú úhradu nákladov v školskej jedálni uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky a rozpätia finančných pásiem zverejnené Ministerstvom školstva SR nasledovne :

**I. detský stravník MŠ** – celodenná strava vo výške denného limitu **1,05 €**

z toho : desiata 0,24 €

obed 0,60 €

olovrant 0,21 €

**II. detský stravník ZŠ** – ročníky 1-4 obed : vo výške stravného limitu **0,88 €**

5-9 obec : vo výške stravného limitu **0,95 €**

**III. dospelý stravník** - hodnota stravného limitu: 1,05 €

+ réžia 1,16 €

-----------------------------------------------

SPOLU: **2,21 €**

**cudzí stravník** – hradí celú výšku **2,21 €**

( 2 ) Príspevok na čiastočnú úhradu nákladov v školskej jedálni zákonný zástupca uhrádza v hotovosti priamo do pokladne školy.

**§ 5**

1. Na základe oznámenia príslušného úradu práce sociálnych vecí a rodiny o poskytnutie dotácie je poskytovaná dotácia na stravu pre deti v hmotnej núdzi 1,-€ a doplatok zákonného zástupcu pre jedno dieťa je 0,05 €
2. Zoznam detí a žiakov , ktorí majú nárok na dotáciu, oznamuje príslušný úrad práce sociálnych vecí a rodiny zriaďovateľovi pravidelne mesačne.

**§6**

**Spoločné a záverečné ustanovenia**

( 1 ) Príspevok určený týmto nariadením môže namiesto povinných osôb uvedených v § 2 až § 6 tohto nariadenia môže uhradiť aj iná fyzická alebo právnická osoba.

( 2 ) Toto nariadenie schválilo obecné zastupiteľstvo v Toporci na svojom zasadnutí dňa ....................... uznesením č. ...............................

( 4 ) Prijatím tohto VZN sa ruší VZN o určení výšky príspevku za školné a za stavovanie v školskej jedálni pri MŠ, schválené Uznesením č. 29/36/2008 na zasadnutí dňa 12.09.2008 a VZN o určení výšky príspevku za školné a za stavovanie v školskej jedálni pri MŠ, schválené Uznesením č. 26a/2011 na zasadnutí dňa 09.09.2011v obci Toporec.

( 5 ) Toto všeobecne záväzné nariadenie nadobúda účinnosť 15. dňom po jeho zverejnení na úradnej tabuli obce.

Dátum vyvesenia na oznamovacej tabuli a internetovej stránke 24.04.2014

Dátum schválenia VZN o  určení výšky príspevku na činnosť školy a stravovanie v školskej jedálni pri MŠ .........................................

Dátum účinnosti VZN ourčení výšky príspevku na činnosť školy a stravovanie v školskej jedálni pri MŠ .........................................

.......................................................

PhDr. Jozef Potanko

starosta obce Toporec